CELEX: 52007PC0710
Language: mt
Date: 2007-11-15
Title: Proposta għal regolament tal-Kunsill li jemenda r-Regolament (KE) Nru 21/2004 fir-rigward tad-data ta' introduzzjoni għall-identifikazzjoni elettronika ta' l-annimali ovini u kaprini

Avviż Legali Importanti

|

52007PC0710

Proposta għal regolament tal-Kunsill li jemenda r-Regolament (KE) Nru 21/2004 fir-rigward tad-data ta' introduzzjoni għall-identifikazzjoni elettronika ta' l-annimali ovini u kaprini  /* KUMM/2007/0710 finali - CNS 2007/0244 */  

	[pic] | KUMMISSJONI TAL-KOMUNITAJIET EWROPEJ |Brussel 15.11.2007KUMM(2007) 710 finali2007/0244 (CNS)Proposta għalREGOLAMENT TAL-KUNSILLli jemenda r-Regolament (KE) Nru 21/2004 fir-rigward tad-data ta' introduzzjoni għall-identifikazzjoni elettronika ta' l-annimali ovini u kaprini(preżentata mill-Kummissjoni)MEMORANDUM TA' SPJEGAZZJONISkond ir-Regolament (KE) Nru 21/2004, il-Kummissjoni hi meħtieġa teżamina l-esperjenza akkwistata mid-diversi proġetti mwettqa mill-Istati Membri dwar l-implimentazzjoni tas-sistemi ta' l-identifikazzjoni elettronika (EID) u biex tissottometti rapport lill-Kunsill. Ir-rapport għandu jkun akkumpanjat bi proposta li dwarha l-Kunsill għandu jivvota biex jikkonferma jew jemenda d-data ta' l-1 ta' Jannar 2008 għall-introduzzjoni obbligatorja ta' l-identifikazzjoni elettronika.Ir-rapport tal-Kummissjoni jindika li diskussjoni aktar mifruxa bejn il-partijiet ikkonċernati, b'mod partikolari dwar l-impatt ekonomiku ta' l-introduzzjoni ta' l-identifikazzjoni elettronika, għandha sseħħ qabel ma tiġi ffissata data finali għall-użu mandatarju ta' l-EID.Ir-Regolament (KE) Nru 21/2004 għandu għalhekk jiġi emendat sabiex jiġu stipulati l-proċeduri biex tiġi stabbilita d-data li fiha l-EID tan-nagħaġ u l-mogħoż issir obbligatorja.2007/0244 (CNS)Proposta għalREGOLAMENT TAL-KUNSILLli jemenda r-Regolament (KE) Nru 21/2004 fir-rigward tad-data ta' introduzzjoni għall-identifikazzjoni elettronika ta' l-annimali ovini u kapriniIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali[3],Billi:(1) Ir-Regolament tal-Kunsill (KE) Nru 21/2004 tas-17 ta' Diċembru 2003 li jistabbilixxi sistema għall-identifikazzjoni u r-reġistrazzjoni ta' l-annimali ovini u kaprini[4] jistipula li kull Stat Membru għandu jistabbilixxi sistema għall-identifikazzjoni u r-reġistrazzjoni ta' l-annimali ovini u kaprini skond id-dispożizzjonijiet ta' dan ir-Regolament.(2) L-Artikolu 9(3) tar-Regolament (KE) Nru 21/2004 jistipula li, mill-1 ta' Jannar 2008 l-identifikazzjoni elettronika għandha ssir obbligatorja għall-annimali kollha koperti b'dan ir-Regolament.(3) Barra minn hekk, l-Artikolu 9(4) ta' dan ir-Regolament jistipula li l-Kummissjoni għandha tippreżenta lill-Kunsill sat-30 ta' Ġunju 2006 rapport dwar l-implementazzjoni tas-sistema ta’ l-identifikazzjoni elettronika, akkumpanjat bi proposti xierqa, li dwarhom il-Kunsill għandu jivvota biex jikkonferma jew jemenda, jekk meħtieġ, id-data ta' l-introduzzjoni ta' l-użu obbligatorju ta' din is-sistema.(4) Ir-rapport tal-Kummissjoni jindika li diskussjoni aktar mifruxa bejn il-partijiet ikkonċernati, b'mod partikolari dwar l-impatt ekonomiku ta' l-introduzzjoni ta' l-identifikazzjoni elettronika, għandha sseħħ qabel ma tiġi ffissata data finali għall-użu obbligatorju ta' din is-sistema. Għalhekk, meħtieġ aktar żmien sabiex jiġu kkonsultati l-partijiet ikkonċernati u biex jiġu kkunsidrati l-kummenti tagħhom.(5) Għadd ta' Stati Membri diġà żviluppaw it-teknoloġija meħtieġa għall-introduzzjoni ta' identifikazzjoni elettronika u akkwistaw esperjenza sinifikattiva bl-implimentazzjoni tagħha. Dawn ma għandhomx jinżammu milli jintroduċuha fil-livell nazzjonali jekk jikkunsidrawha xierqa. L-esperjenza tagħhom għandha tipprovdi lill-Kummissjoni u lill-Istati Membri l-oħra b'aktar informazzjoni ta' valur dwar l-implikazzjonijiet tekniċi ta' l-identifikazzjoni elettronika u dwar l-impatt tagħha, li għandu jiġi kkunsidrat biex tiġi stabbilita d-data li fiha din għandha ssir obbligatorja fil-livell Komunitarju.(6) Ir-Regolament (KE) Nru 21/2004 għandu għaldaqstant jiġi emendat kif jixraq,ADOTTA DAN IR-REGOLAMENT:Artikolu 1Ir-Regolament (KE) Nru 21/2004 hu emendat kif ġej:(1) Fl-Artikolu 9(3), l-ewwel subparagrafu għandu jinbidel bli ġej:"3. Mid-data li trid tiġi stabbilita skond il-proċedura msemmija fl-Artikolu 13(2), l-identifikazzjoni elettronika skond il-linji gwida msemmija fil-paragrafu 1 ta' dan l-Artikolu, u skond id-dispożizzjonijiet rilevanti tat-Taqsima A ta' l-Anness, għandha tkun obbligatorja għall-annimali kollha li twieldu wara din id-data. Din id-data:(a) għandha tiġi stabbilita abbażi tal-valutazzjoni ta' l-implikazzjonijiet tekniċi, ta' l-ispejjeż u ta' l-impatt ġenerali ta' l-użu ta' l-identifikazzjoni elettronika;(b) għandha tiġi stabbilita mhux aktar tard minn 12-il xahar qabel id-data li fiha l-użu ta' l-identifikazzjoni elettronika jsir obbligatorju."(2) L-Artikolu 9(4) għandu jinbidel b'dan li ġej:"4. L-Istati Membri jistgħu jintroduċu l-użu obbligatorju ta' l-identifikazzjoni elettronika għall-annimali li twieldu fit-territorju tagħhom qabel id-data li trid tiġi stabbilita, kif stipulat fil-paragrafu 3."Artikolu 2Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L xx, xx.xx.xxxx, p. xx.[2] ĠU L xx, xx.xx.xxxx, p. xx.[3] ĠU L xx, xx.xx.xxxx, p. xx.[4] ĠU L 5, 9.1.2004, p. 8. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1).